|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Urbaario – kokoelma kaupunkilöytöjä**  MOK-jakson 5. ja 6. oppitunti  (Samuli Holtari ja Milla Tahvanainen) | | | | | | | | | |
| **Ajankohta:** Syksy 2022,  MOK-jakson 5. oppitunti | | **Luokka-aste:** 5. luokka | | | **Oppiaine:** suomen kieli ja kirjallisuus, musiikki | | | **Aihe / teema / ilmiö:** Urbaario -näyttely, Kulttuurin virta -museovierailu | |
| **Keskeiset käsitteet / taidot:** Kuvan tulkinta, ilmaisutaidot, draamaharjoitukset, kuvateksti, äänimaisema, still-kuva, itsearvioniti | | | | | | | | | |
| **Laaja-alaisen osaamisen tavoitteet (L1–L7) täsmennettyinä:**  **L1** Ajattelu ja oppimaan oppiminen: Oppilaille tarjoutuu mahdollisuuksia käsiteltävän aiheen kriittiselle tarkastelulle. Tunnin tehtävissä korostuvat uteliaisuutta, mielikuvitusta sekä luovuutta hyödyntävät työskentelytavat. Loppupohdintatehtävässä oppilaat pohtivat omaa oppimistaan koko jakson aikana.  **L2** Kulttuurinen osaaminen, vuorovaikutus ja ilmaisu: Oppilaille tarjotaan mahdollisuus tutustua erilaisiin kulttuuriympäristöihin nyt ilmaisutaidon avulla. Oppilaat kokevat ja luovat taidetta draaman työtapojen avulla. | | | **Sisällöt (S1–Sx) täsmennettyinä:**    Suomen kieli ja kirjallisuus:  **S1** Vuorovaikutustilanteissa toimiminen: Esineen tarina -harjoituksen myötä oppilaat pääsevät laaja-alaisesti kehittämään heidän ilmaisuaan esimerkiksi äänimaiseman ja still-kuvien rakentamisen kautta. Draaman työtapojen hyödyntämisen ja erityisesti ryhmätoiminnan myötä oppilaat kehittävät heidän vuorovaikutustaitojaan ja sitä, miten omista mielipiteistä keskustellaan rakentavasti muiden kanssa.  Musiikki:  **S3** Musiikki omassa elämässä, yhteisössä ja yhteiskunnassa: Oppilaat käsittelevät kokemuksiaan ja havaintojaan äänimaiseman luomisen keinoin. Äänimaisemaharjoitus tarjoaa myös mahdollisuuden musiikin merkityksen pohtimiselle. | | | | **Tavoitteet (T1–Tx) täsmennettyinä:**  Suomen kieli ja kirjallisuus**:**  **T3**: Oppitunnin keskiössä on luova projekti (Esineen tarina -harjoitus), jonka kautta oppilaat harjoittelevat oman luovuutensa käyttämistä. Draamaharjoituksien kautta oppilaita ohjataan ilmaisemaan itseään muita kunnioittaen erilaisissa esitys- ja viestintätilanteissa.  Musiikki:  **T4**: Äänimaisemaharjoituksessa oppilaat kuuntelevat ja toteuttavat elämyksellisen ääniympäristön. Äänimaisemaa suunnitellessaan ja luodessaan oppilaat jäsentävät aiemmin kuulemaansa äänen keinoin.  **T5**: Äänimaisemaharjoitus tarjoaa oppilaille mahdollisuuden improvisointiin sekä monitaiteellisen kokonaisuuden suunnittelemiseen ja toteuttamiseen. Oppilaat voivat mahdollisuuksien mukaan hyödyntää tässä kokonaisuudessa myös tieto- ja viestintäteknologiaa. | | |
| **Työskentelyn tavoitteet:** Oppilaat tulkitsevat ottamiaan valokuvia draaman keinoin yhteistyössä muiden oppilaiden kanssa. Samalla harjoitellaan ryhmätyöskentely- ja vuorovaikutustaitoja. Oppilaat luovat ilmaisutaidon harjoitusten avulla pienen draamaproduktion ja esittävät sen muulle luokalle. | | | | | **Opettajan omia tavoitteita:** | | | | |
| **Toiminnan suunnitelma** | | | | | | | | | |
| **Ajankäyttö (päivät, tunnit tai min.)** | **Toiminta ja mahd. teoreettinen perusta** | | | **Organisointi (esim. toiminnan tarkempi kuvaus, oppimisympäristöt, eriyttäminen)** | | **Osaamisen ja työskentelyn arviointi** | | | **Muuta (esim. etukäteis- ja jälkityöt, materiaalit)** |
| 5. oppitunti  Pari minuuttia  5 min  25 min  10 min  Pari minuuttia  Pari minuuttia | Draamasopimuksen solmiminen  Tilassa liikkuminen  Esineen tarina -harjoitus  Kuvateksti  Äänimaisema  Still-kuvasarja  Draamaproduktioiden esittäminen  Draamasopimuksen purkaminen  Työskentelyn arviointilomakkeen täyttäminen | | | Solmitaan luokan kanssa yhdessä *draamasopimus*. Draamasopimuksella tarkoitetaan sanallista sopimusta siitä, että draamaharjoitusten aikana kaikki saavat vapaasti heittäytyä rooleihin turvallisessa ympäristössä. Kun draamasopimus puretaan, irtaudutaan samalla kaikista sen aikaisista rooleista, eikä niihin palata enää esim. välitunnilla. Oppilaiden kanssa voidaan keskustella yhteisesti siitä, mitä draamasopimukseen ”kirjataan”.  Tilassa liikkuminen on lämmittelyharjoitus, jossa oppilaat liikkuvat ensin vapaasti kävellen ympäri luokkaa äänettömästi. Korostetaan, ettei kävelyssä tarvitse noudattaa esim. kehämäistä reittiä, vaan liike saa olla todella vapaata. Oppilaat eivät vielä tässä vaiheessa saa ottaa kontaktia muihin oppilaisiin. Annetaan oppilaille ohjeita liikkeen tyylin muuttamiseksi (**Muuta**-sarakkeessa).  Oppilaat jaetaan 4–6 hengen ryhmiin. Oppilaat valitsevat yhden ryhmänsä jäsenen 3. oppitunnilla ottaman valokuvan, jolle alkavat rakentaa alla olevien draamaharjoitusten avulla taustatarinaa.  Ryhmä luo valitsemaansa kuvaan sopivan kuvatekstin.  Ryhmä pohtii, miltä valitsemansa kuvan ottamispaikassa kuulostaa ja luo kuvalle *äänimaiseman*. Äänimaiseman luonnissa voidaan käyttää erilaisia kehorytmejä (esim. vaatteiden suhinaa, jalkojen tömistelyä), suulla tehtyjä ääniä, ympäristön ääniä tai mahd. erilaisia soittimia.  Ryhmä luo valitsemaansa kuvaan liittyen kolmen kuvan *still-kuvasarjan*. Still-kuvaharjoituksessa oppilaat tekevät mykkiä kohtauksia, jossa ovat itse tietyissä asennoissa paikallaan, ikään kuin olisivat itse valokuvan ”sisällä”.  Kuvasarjan ensimmäisessä kuvassa oppilaat esittävät, mitä ryhmän valitseman esineen löytämispaikalla on saattanut tapahtua ennen kuvan ottamista, toinen kuva esittää kuvan ottamishetkeä ja kolmas sitä, mitä kuvan ottamisen jälkeen voisi tapahtua. Kuvasta toiseen siirryttäessä esim. yksi ryhmän jäsenistä tai opettaja voi toimia ”valokuvaajana” ja sanoa merkkinä: ”RÄPS!”  Oppilaat yhdistävät aiemmin harjoittelemansa kolme harjoitusta yhdeksi produktioksi, jossa ryhmä lukee ensin ääneen kuvatekstin ja esittävät sen jälkeen still-kuvasarjan äänimaiseman säestyksellä. Produktiot esitetään muulle luokalle.  Tunti lopetetaan yhteiseen draamasopimuksen purkuun.  Oppilaat täyttävät oppitunnin lopuksi työskentelyn arviointilomakkeesta itsearviointitaulukon 5. oppitunnin ruudut. Lomakkeen täyttäminen voidaan tarvittaessa antaa myös kotitehtäväksi. | | Arviointi toteutetaan monialaisen oppimiskokonaisuuden aikana pääasiassa formatiivisesti eli oppilaiden työskentelyä havainnoidaan tunnin aikana ja annetaan välitöntä palautetta, mikäli sille on tarvetta. Keskitytään etenkin positiiviseen ja kannustavaan palautteeseen. Arvioinnissa otetaan huomioon myös se, kuinka oppilaat ottavat toisensa huomioon sekä miten he tuovat työskentelyssä käyttöön luovuutensa.  Arvioinnin apuvälineenä käytetään myös työskentelyn arviointilomaketta. (Liite 1). Oppilaat pohtivat Tietämys ennen ja jälkeen -sivulla omaa tietämystään jakson ensimmäisellä ja viimeisellä oppitunnilla. Työskentelyn itsearviointitaulukkoa täytetään puolestaan viimeistä tuntia lukuun ottamatta jokaisella oppitunnilla. Siihen oppilaat kirjoittavat sanallisesti omasta työskentelystään sekä antavat jokaiselta tunnilta itselleen arvosanan asteikolla 1–3 (orastava, kehittyvä, edistynyt). | | | PowerPoint-esitys valmiina  Ideoita draamasopimuksen solmimisen tueksi:   * Kuuntele muiden ajatuksia ja mielipiteitä, älä tuomitse tai tyrmää! * Jokainen saa olla vapaasti oma itsensä. * Tunnin tapahtumat jäävät ”näiden seinien sisälle”.   Tilan raivaaminen luokassa  Annetaan oppilaille liikkeen aikana seuraavia ohjeistuksia:   * Luo katsekontakti vastaan tuleviin ihmisiin. * Tervehdi vastaantulijoita nyökkäämällä. * Tervehdi vastaantulijoita moikkaamalla. * Tervehdi vastaantulijoita heiluttamalla kättä. * Kävele luokassa todella väsyneesti. * Kävele luokassa pelokkaasti. * Kävele luokassa siten, että sinulla on todella kylmä. * Kävele luokassa siten, että sinulla on todella kuuma. * Kävele luokassa innokkaasti.   Mahdollisuuksien mukaan äänimaiseman luomiseen ja äänien tallentamiseen voi hyödyntää esimerkiksi Samplebot-sovellusta.  Mahdollisen esitystilan rakentaminen esimerkiksi luokan etuosaan. Esiintyjille tulee olla tarpeeksi tilaa sekä tulee varmistaa, että kaikki näkevät esityksen. |
| 6. oppitunti  5–10 min  10–15 min | Loppupohdintatehtävä  Työskentelyn arviointilomakkeen täyttäminen | | | Opettaja kysyy oppilailta jakson aiheisiin liittyviä loppupohdintakysymyksiä. Oppilaat voivat pohtia vastauksia yksin, parin kanssa tai pienessä ryhmässä.   * Mitä uutta opit mobiilikuvauksesta? * Mitä uutta opit kuvan tutkimisesta tai tulkitsemisesta? * Mitä uutta opit museovierailun aikana?   Oppilaat voivat kirjoittaa vastauksia halutessaan esim. Padlet- tai Google Jamboard -alustalle. Keskustellaan aiheesta yhdessä oppilaiden kanssa.  Oppilaat täyttävät jakson lopuksi työskentelyn arviointilomakkeen Tietämys jälkeen -osion. Tämän jälkeen oppilaat palauttavat täytetyt työskentelyn arviointilomakkeet opettajalle. | |  | | | Mahd. Padlet- tai Google Jamboard -alustan avaaminen |

Opetuksen suunnitelmapohja on mukailtu Itä-Suomen yliopiston harjoittelukoulun opetuksen suunnitelmapohjasta.